Teksta noraksts audio un video

**Kāpēc skolotāji iesaistās eTwinning?**

Video saturs kopumā: eTwinning vēstnieki – skolotāji no dažādām Latvijas skolām - sniedz intervijas semināra laikā. Starp intervijām redzams grupu darbs un semināra norise, skolotāju savstarpējās sarunas, pildot uzdevumus.

|  |  |
| --- | --- |
| **Audio** | **Vizuālā informācija** |
| [Iedvesmojoša mūzika] | eTwinning |
| Tas vienmēr ir aizraujoši. Tas vienmēr ir ļoti profesionāli un patīkami. | Irina Solončuka. Rīgas Teikas vidusskolas angļu valodas skolotāja.Sieviete (Irina) sniedz interviju konferenču telpā.  |
| Man patīk šī lieta un es to daru! Manuprāt, tas ir gan ieguvums pašam, gan iespēja dot vairāk apkārtējiem – skolotājiem, skolēniem. | Ilze Šmate. Pāles pamatskolas direktore, sociālo un dabas zinību skolotāja.Ilze sniedz interviju, skatoties kamerā. |
| Bērnu degošās acis ir tas, kas mani uzlādē un kas man dod enerģiju vēl vairāk projektiem. | Ineta Lielkalne. Krišjāņa Valdemāra Ainažu pamatskolas fizikas, ķīmijas, bioloģijas, informātikas un dabaszinību skolotāja. Ineta runā skatoties kamerā.  |
| Matemātikas likumi nemainās. Viņi visu laiku ir, bet šeit [eTwinning] ir iespēja priekšmetu padarīt interesantāku, saistošāku. | Līga Kraukle. Pērses pamatskolas matemātikas, informātikas un angļu valodas skolotāja. Līga runā, skatoties apkārt kamerai.  |
| Vislielākais labums ir idejas, kuras iegūstam tiekoties ar citiem skolotājiem un kuras varam nodot tālāk.  | Iveta Milta. Dundagas vidusskolas informātikas skolotāja. Iveta runā skatoties kamerā.  |
| eTwinning – tā ir sadarbība. Mēs sadarbojamies ar tiem cilvēkiem, kas nav mums līdzās. Tas ir tas, kas saista bērnus. Viņiem patīk iepazīt citās valstīs, redzēt kā viņi dzīvo, kādi viņiem dabas apstākļi un kādā valodā viņi runā. | Kritīna Bernāne. Priekuļu pirmsskolas izglītības iestādes “Mežmaliņa” vadītāja. Kristīna runā, atbild uzjautājumiem, skatoties kamerā.  |
| [Iedvesmojoša mūzika] | eTwinning vēstnieki par eTwinningSkolotāji strādā grupās un apspriež informāciju, kas rakstīta uz lapas. Skolotāju grupa atrodas vecā ēkā, kura īsu rīdi redzama no ārpuses.  |
| eTwinning projekti ir virtuāli projekti. Viņi nenotiek aci pret aci, tiekoties partnerskolām, bet divām skolām nodibinot projektu. Šis projekts tiek izveidots speciālā TwinSpace vidē. | Ineta Lielkalne. Krišjāņa Valdemāra Ainažu pamatskolas fizikas, ķīmijas, bioloģijas, informātikas un dabaszinību skolotāja. Ineta stāsta par eTwinning projektiem banketa zālē. Kadrs pārlec lielu telpu, kurā notiek grupu darbs pie vairākiem galdiem.  |
| Šī eTwinning platforma ir īpaša interneta vietne, kurā mēs publicējam informāciu par projektu. Tā ir droša skolēniem, tā ir droša skolotājiem un tā ir bez maksas. Platformā var atrast dažādas interesantas idejas mūsdienīgam mācību procesam. | Ilze Šmate. Pāles pamatskolas direktore, sociālo un dabas zinību skolotāja.Ilze sniedz interviju un aktīvi žestikulē. Kadrs pārlec uz tuvplānu, kurā kāds veic pierakstus, notiek aktīva semināra darbība. |
| Skolēniem tas palīdz stundās strādāt radošāk un aktīvāk. Ja projektu ideju ietver skolas programmā, tad var daudz ko iemācīties citādāk, nekā tas ir skolas programmā paredzēts. Skolēni, protams, iemācās ne tikai komunicēt vai sadarboties, bet viņiem visādā ziņā ir arī sadarbības partneri pēc tam, kad projekts ir beidzies. | Iveta Milta. Dundagas vidusskolas informātikas skolotāja. Iveta runā skatoties kamerā.Iveta sniedz interviju banketa zālē. Pēc tam redzams telefons ar hronometru, cilvēki sarunu laikā.  |
| Visi projekti vairāk vai mazāk veido starppriekšmetu saikni. Šī ir iespēja jēgpilni lietot tehnoloģijas. | Ineta sniedz interviju.  |
| Tās ir visīstākās dzīves prasmes. Visīstākās prasmes, kas nepieciešamas 21. gadsimtā. Tas notiek reāli, sadarbojoties ar citas skolas vai citu valstu skolēniem. Projektā skolēni sastopas ar nepazīstamo, ko viņi vēlas izzināt. Tas ļauj attīstīt jaunas prasmes vai nostiprina iepriekšējās. | Ilze runā skatoties kamerā, kadrs pārlec uz zāli, kurā skolotāji vēro mācību vadītāju un klausās.  |
| Šie projekti ir piemēroti jebkuram skolēnam vai pirmsskolēnam. Es esmu 10 gadus nostrādājusi speciālajā skolā, kur mums bija ļoti lieliski projekti. Var darīt šķietami sarežģītas lietas ļoti vienkāršā veidā – ar zīmējumiem, ar fotogrāfijām. | Līga Kraukle runā kameras priekšā. Kadrs pārlec uz grupu darbu terasē, kurs skolotāji apspriež uz lapas sarakstītu informāciju.  |
| Veidojot projektu, es varu veidot trīs līmeņu uzdevumus bērniem. Sajūtot, ka bērns spēj dziļāk izprast tēmu, es viņam varu dot trešā līmeņa uzdevumus. Viņš attiecīgi jau var demonstrēt savas prasmes un zināšanas. Ja bērnam zināšanas ir vājākas, es vienalga vēlos, lai bērnam būtu pašapziņa. Viņš saprot, ko var izdarīt un viņš to dara. Tas nozīmē, ka neviens projektā netiek atstumts. Es cenšos projektā iesaistīt visus skolēnus. | Ineta sniedz interviju. Pēc tam redzams grupu darbs iekštelpās.  |
| Mums ir bijis projekts, kura laikā kopā ar partnerskolas skolēniem no Vācijas, vienlaicīgi pieslēdzāmies interaktīvajai tāfelei un veidojām kopīgu zīmējumu. Tas bija brīnišķīgi! Tā kā es aicinu nebaidīties speciālo skolu skolotājus. Iespējas ir un strādāt var vienkārši perfekti. | Līga sniedz interviju kamerai. |
| eTwinning ir iespēja atrast jaunus IKT rīkus, jaunas metodes, ko izmantot skolas mācību procesā, lai mācību process ne tikai manās mācību stundās, bet skolā kopumā būtu radošs. Tad, kad es redzu, ka skolotājam interesē, tad man arī ir prieks, ka mēs varam kopā strādāt, es jūtu atbalstu. Manuprāt tas ir svarīgi, ka mēs savā mazajā reģionā īstenot kaut ko tādu, kas nav citās skolās. | Ilze sniedz interviju un aktīvi žestikulē. Pamīšu redzamas aprakstītas lapas, citi skolotāji, kur sarunājas vai lasa. |
| Es darbojos eTwinning tāpēc, ka tas man atļauj būt ne tikai iestādes vadītājai, bet skolotājai. Būt kopā ar bērniem, skolotājiem un piedzīvot kaut ko nebijušu. | Kritīna Bernāne. Priekuļu pirmsskolas izglītības iestādes “Mežmaliņa” vadītāja. Kristīna runā, atbild uzjautājumiem, skatoties kamerā. |
| Iespēja darboties eTwinning projektos ir viena no iespējām kā skolotājs var mūsdienīgi un profesionāli pilnveidoties. | Ilze sniedz interviju. |
| Pastāsta par konkrētām lietām, tad arī citi skolotāji bieži sāk interesēties, darbojas. | Līga sniedz interviju. |
| Ir bijuši ļoti daudz skolotāji, kuri tās lietas, ko esmu ieteikusi, ir sākuši lietot. Tas ir tas lielais plus, ka es redzu, ka skolotāji izmanto ne tikai IT lietas, bet varbūt arī kādus padomus, kā to labāk izdarīt un faktiski viņi ir labi eTwinning projektu īstenotāji pēc tam. | Ineta sniedz interviju. Pamīšus redzama semināra programma.  |
| Es ieteiktu visiem pedagogiem iesaistīties eTwinning. Vismaz vienu reizi pamēģināt kā tas ir, saprast vai tas ir tavs vai nav. Es, darbojoties eTwinning, jūtos ļoti labi, ļoti patīkami un man patīk un pārsteidz cilvēki, kas strādā eTwinning, jo viņi vienmēr ir smaidīgi, priecīgi. | Kristīna sniedz interviju. Redzams eTwinning plakāts.  |
| Par eTwinning vēstnieci es nolēmu kļūt tāpēc, ka tas ir veida kā bērniem mācību priekšmetus padarīt interesantākus. Kāpēc man nepiedāvāt skolotājiem šo iespēju? Šādi var pasniegt dažādus mācību priekšmetus, miksēt dažādus mācību priekšmetus jeb izveidot starpptiekšmetu saikni ar eTwinning projektu palīdzību. Skolotājs to nezina, kamēr kāds viņam to nav pastāstījis un vislabāk skolotājam tu vari pastāstīt ar savu personīgo pieredzi. | Ineta runā, skatoties kamerā. Redzams arī kā skolotāji strādā, prezentē savu veikumu.  |
| Tā ir lieliska skolotāju kopiena – sadarbības tīkls, kur skolotāji var komunicēt, atrast atbalstu, iedvesmoties no dažādiem projektiem, atrast dažādas iespējas kā to realizēt. Skolēni strādā kopā ar skolotāju vai skolotājs strādā kopā ar skolēniem līdzsvarā. Mēs darām kaut ko kopīgu, mēs strādājam ar to plānu, kuru mēs paši izvēlējāmies un nesam atbildību kopā. Katru reizi tu pamani, ka attīsties, aug sava profesija. Vismaz gribas tā domāt. | Irina sniedz interviju. Vēl pēdējo reizi redzama grupa kopā un kāds pieraksta uz lapas “Sper soli nākotnē”.  |
| [instrumentāla mūzika] | Jaunatnes starptautisko programmu aģentūras, Līdzfinansē Eiropas Savienība, eTwinning logo.  |